b"\n_START_ARTICLE_\nEl Masnou (Vilanova de Sau)\n_START_SECTION_\nDescripci\xc3\xb3\n_START_PARAGRAPH_\n\xc3\x89s una masia de planta quadrada coberta a dues vessants, amb el carener perpendicular a la fa\xc3\xa7ana, situada a migdia. Consta de planta baixa i pis. Aquesta part est\xc3\xa0 molt reformada i presenta un gros portal amb llinda de fusta i una finestra i uns porxos a nivell de primer pis que s'abriguen sota la vessant esquerra del teulat. A ponent s'hi obren cinc petites finestretes i un canal de pedra que constitueix l'antic desaigua. A llevant s'obren diverses finestres. A la part de tramuntana, menys reformada, hi ha un portal amb llinda de pedra i quatre finestres de mida diversa i distribu\xc3\xafdes irregularment. \xc3\x89s constru\xc3\xafda amb pedra del pa\xc3\xads i arrebossada al damunt, les obertures s\xc3\xb3n de gres blanquin\xc3\xb3s i els escaires de gresos vermells.\n_START_SECTION_\nHist\xc3\xb2ria\n_START_PARAGRAPH_\nMas situat dins la demarcaci\xc3\xb3 de l'antiga parr\xc3\xb2quia de Vilanova de Sau i dins el terme civil de Sau. Als fogatges d'aquesta parr\xc3\xb2quia s'observa un creixement notable al llarg dels segles XVIII i XIX. Si al segle XVI comptava amb 11 masos, al segle XVIII ascendeix a 82 i a finals del XIX arrib\xc3\xa0 als 101._NEWLINE_El Masnou es degu\xc3\xa9 construir en aquesta \xc3\xa8poca d'esplendor demogr\xc3\xa0fic, ja que no es troba registrat al segle XVI. D'altra banda una de les llindes fa refer\xc3\xa8ncia al segle XVIII."